**Jens Lehmann**| Jensas Lėmanas |
| Asmeniniai duomenys |
| **Pilnas vardas** | Jens Gerhard Lehmann |
| Gimimo data | 1969 m. lapkričio 10 d. (54 metai) |
| Gimimo vieta | Esenas, Vokietija |
| Ūgis | 1,93 m |
| Pravardė | 'Pakvaišęs' Jensas |
| Klubai |
| Dabar žaidžia | *baigęs karjerą* |
| **Pozicija** | vartininkas |
| Profesionalūs klubai\* |
| 1989-19981998-19991999-20032003-20082008-20102011 | SchalkeAC MilanBorussiaArsenalVfB StuttgartArsenal FC | 274 (2)5 (0)129 (0)147 (0)65 (0)1 (0) |
| Nacionalinė komanda\*\* |
| 1998-2008 | Vokietija Vokietija | 61 (0) |
| 
\*\* Nacionalinės komandos pasirodymų irįvarčių duomenys 2012 m.. |

**Jensas Lėmanas** (g. 1969 m. lapkričio 10 d.) – vokiečių futbolininkas, buvęs Vokietijos rinktinės vartininkas.

Futbolininko karjerą pradėjo 1989 metų rugpjūtį Schalke 04 klube, kuriame žaidė beveik 10 metų, o 1997 metais su klubu laimėjo UEFA taurę.

1998 metais persikėlė į Italiją, kur sužaidė 5 rungtynes už A.C. Milan, bet dėl prasto pasirodymo atleistas grįžo į Vokietiją, kur žaidė už Borussia Dortmund. Su Dortmundo klubu 2002 metais laimėjo Bundeslygą.

Nuo 2003 m. liepos 25 d. vartininkas atstovavo Anglijos Arsenal klubą. Jau pirmame sezone J. Lehmann žaidė visose Arsenalo rungtynėse, iš kurių nei vienų klubas nepralaimėjo ir tapo FA Premier lygos čempionu bei pirmuoju nenugalėtu klubu nuo XIX a. pabaigos.

Futbolininkas žaidžia agresyviai, yra karšto charakterio, dėl kurio jam priklauso 5 vartininko išvarymų iš aikštės per vieną sezoną. Tai yra Bundeslygos rekordas. Taip pat buvo išvarytas 2006 metų UEFA čempionų lygos finalinių rungtynių pradžioje ir tapo pirmuoju Čempionų lygos finale išvarytu žaidėjo, o Arsenal rungtynes pralaimėjo.

2008 m. Jensas Lehmanas paliko Arsenal klubą ir pasirašė vienerių metų sutartį su VfB Stuttgart klubu, kurią 2009 m. balandžio mėnesį pratęsė. 2010 m. kovo mėn. gale paskelbė, kad po šio sezono baigs profesionalią karjerą.

Nacionalinėje komandoje žaidė nuo 1998 m. vasario 18 d. su rinktine žaidė 1999 ir 2005 m. Konfederacijų taurės varžybose, taip pat buvo atsarginis vartininkas 1998 m. pasaulio čempionate, 2000 m. Europos čempionate, 2002 m. pasaulio čempionate ir 2004 m. Europos čempionate. 2006 m. pasaulio čempionate buvo pagrindinis rinktinės vartininkas, per šešerias rungtynes praleido 5 įvarčius, ketvirtfinalio rungtynių 11 m baudinių serijoje sulaikė 2 iš 4 smūgių, rungtynėse dėl trečiosios vietos nežaidė, jį pakeitė Oliver Kahn. 2008 m. rugpjūčio 8 d. paskelbė baigiantis karjerą rinktinėje.

2011 m. kovo 17 d. pasirašė sutartį iki sezono pabaigos su Anglijos Arsenal klubu, kadangi klubo vartininkai buvo patyrę traumas ir vienintelis sveikas vartininkas buvo Manuel Almunia.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Prancūzija 1998 | ketvirtfinalis | 0 | 0 | 0 | 0 | 0 |
| Korėja-Japonija 2002 | 2 vieta | 0 | 0 | 0 | 0 | 0 |
| Vokietija 2006 | 3 vieta | 6 | 0 | 0 | 0 | 0 |
| **Žemyno čempionatai** |
| Belgija-Nyderlandai 2000 | I etapas | 0 | 0 | 0 | 0 | 0 |
| Portugalija 2004 | I etapas | 0 | 0 | 0 | 0 | 0 |
| Austrija-Šveicarija 2008 | 2 vieta | 6 | 0 | 1 | 0 | 0 |

Šaltiniai
---------

1. ↑  Jens Lehmann profilis svetainėje National-Football-Teams.com
2. ↑
3. ↑
4. ↑
5. ↑
6. ↑   Archyvuota kopija 2011-07-01 iš Wayback Machine projekto.


|  |  |
| --- | --- |
|  | **Vikiteka: Jens Lehmann** – vaizdinė ir garsinė medžiaga  |